1962 шеран мартехь дуьйна — ССКП мехкан комитетан Ставрополан мехкан-кхолларан колхозан-совхозан урхаллин парторг. 1961 шеран октябрехь — ССКП XXII гуламан векал. 1963 шарахь дуьйна — ССКП Ставрополан мехкакома партин меженийн декъан куьйгалхо. Ставропольера партин мехкакоман хьалхарчу секретаран даржера дӀавоьду Ф. Д. Кулаковс 1964 шарахь оцу даржера шен когаметтаволчу Л. Н. Ефремовга вийцира М. С. Горбачёв дика тӀаьхье хин йолчу партбелхалойх цхьаъ ву аьлла. Ефремовн иза дика ца хеттехь а, Москохара иза хьалхататта бохуш хьехарш дара деш. 1966 шеран 26 сентябрехь Горбачёв Михаил хаьржира ССКП Ставрополан мехкакоман хьалхара секретарь. Оццу шарахь вахара дозанал арахьа, ГДРе. 1967 шарахь цуо дуьхьала воцуш чекхйаьккхира Ставрополан йуьртабахаман институтан экономикин факультет говзалла агроном-экономист йолуш.